**JAUTĀJUMI UN ATBILDES**

1.2.2.1. pasākuma "Atbalsts nodarbināto apmācībām" projektu iesniegumu atlases ietvaros

# Vai vērtējot atbilstību Ministru kabineta noteikumu Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.1. pasākuma "Atbalsts nodarbināto apmācībām" pirmās projektu iesniegumu atlases kārtas īstenošanas noteikumi Nr. 617 no 27.10.2015. (turpmāk – SAM MK noteikumi) 10.3.punktam tiek ņemti vērā arī biedri (komersanti), kas nav projekta iesniedzēja biedri, bet ir biedri kādā no organizācijām, kas ir projekta iesniedzēja biedri (līdzīgi kā tiek aprēķināts projekta iesniedzēja apgrozījuma rādītājs)?

# Atbilde: Jā.

# Vai Biedrība, kas ir projekta iesniedzēja biedrs arī tiek pieskaitīta pie atbalstāmās vai neatbalstāmās nozares (vai tikai komersanti?), nosakot projekta iesniedzēja atbilstību SAM MK noteikumu 10.3.punktam?

# Atbilde: Tikai komersanti.

# MK not. 10.3.punktā norādīts, ka tiek ņemts vērā kopējais Latvijā reģistrēto biedrības biedru (komersantu) apgrozījums pēdējā noslēgtajā pārskata gadā, taču CFLA publicētajā „Projektu iesniegumu vērtēšanas kritēriju piemērošanas metodika” norādīts, ka „142,29 miljonus euro apgrozījumu jānodrošina Latvijā reģistrētiem biedriem, kas pārstāv atbalstāmās nozares.”. Lūdzam precizēt šo metodisko jautājumu.

**Atbilde:** Kritēriju piemērošanas metodika ietver sevī MK noteikumu tālāku detalizāciju.Attiecībā uz apgrozījuma rēķināšanu, 142,29 miljonu euro apgrozījuma aprēķinā tiek ņemti vērā projekta iesniedzēja Latvijā reģistrēto biedru (komersantu) apgrozījums, kuri pārstāv atbalstāmās nozares.

# Ņemot vērā faktu, ka nav iespējams precīzi identificēt apmācību kurus un jomas visa projekta garumā (var nofiksēt uz projekta sagatavošanas brīdi), kādas ir Projekta iesniedzēja tiesības precizēt un papildināt projekta gaitā – apmācību kursus, apmācību jomas, projekta finansējuma sadalījumu pa jomām, pievienot projektam jaunus partnerus, u.c.?

**Atbilde:** Finansējuma saņēmējam ir tiesības iesniegt grozījumus projektā, kas skar minētos jautājumus, grozījumus pamatojot un nodrošinot apmācību atbilstību MK noteikumu 2.pielikumam.

# Lūdzam sagatavot atsevišķu pielikumu, kurā būtu norādītas gala labuma saņēmēju (komersantu) neatbalstāmās nozares (saskaņā ar NACE 2.red.).

# Lūdzam skaidrot kādā veidā projekta iesniedzējs var pārliecināties par gala labuma saņēmēja darbības nozari (komersanti daudzos gadījumos darbojas vairākās nozarēs)?

# Atbilde: MK noteikumu 14.punkts paredz to, ka atbalsts netiek sniegts:

# Eiropas Komisijas 2013. gada 18. decembra Regulas (ES) Nr. [1407/2013](http://eur-lex.europa.eu/eli/reg/2013/1407?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam 1. panta 1. punktā noteiktajām nozarē, tas ir,:

# atbalstam, ko piešķir uzņēmumiem, kuri darbojas zvejniecības un akvakultūras nozarē, uz ko attiecas Padomes Regula (EK) Nr. 104/2000 ([[1]](#footnote-1));

# atbalstam, ko piešķir uzņēmumiem, kuri nodarbojas ar lauksaimniecības produktu primāro ražošanu;

# atbalstam, ko piešķir uzņēmumiem, kuri darbojas lauksaimniecības produktu pārstrādes un tirdzniecības nozarē, šādos gadījumos:

# ja atbalsta summa ir noteikta, pamatojoties uz šādu produktu, kurus attiecīgais uzņēmums iepircis no primā­rajiem ražotājiem vai laidis tirgū, cenu vai daudzumu;

# ja atbalstu piešķir ar nosacījumu, ka to daļēji vai pilnībā nodod primārajiem ražotājiem;

# atbalstu darbībām, kas saistītas ar eksportu uz trešām valstīm vai dalībvalstīm, tas ir, atbalstu, kas tieši saistīts ar eksportētajiem daudzumiem, izplatīšanas tīkla izveidi un darbību vai citiem kārtējiem izdevumiem, kas saistīti ar eksporta darbī­bām;

# atbalstu, ko piešķir ar nosacījumu, ka importa preču vietā tiek izmantotas vietējās preces.

1. Eiropas Komisijas 2014. gada 17. jūnija Regulas (ES) Nr. [651/2014](http://eur-lex.europa.eu/eli/reg/2014/651?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. 1. panta 3. punktā noteiktajām nozarēm, tas ir,:
2. atbalstam zvejsaimniecības un akvakultūras nozarē, uz ko attiecas Eiropas Parlamenta un Padomes Regula Nr.1379/2013 ([[2]](#footnote-2)) (neattiecas uz atbalstu mācībām);
3. atbalstam primārās lauksaimnieciskās ražošanas nozarē ([[3]](#footnote-3)) (neattiecas uz atbalstu mācībām);
4. atbalstam lauksaimniecības produktu pārstrādes un tirdzniecības nozarē šādos gadījumos;

i) ja atbalsta summa ir noteikta, pamatojoties uz šādu produktu, kurus attiecīgais uzņēmums iepircis no primārajiem ražotājiem vai laidis tirgū, cenu vai daudzumu; vai

ii) ja atbalstu piešķir ar nosacījumu, ka to daļēji vai pilnībā nodod primārajiem ražotājiem;

1. atbalstam nekonkurētspējīgu ogļraktuvju slēgšanas atvieglošanai, uz ko attiecas Padomes Lēmums 2010/787/ES;
2. reģionālā atbalsta kategorijām, kas izslēgtas ar 13.pantu (piemēram, tērauda nozare, ogļrūpniecība, kuģu būve, sintētisko šķiedru nozare u.c.).

MK noteikumu 47.punkts paredz to, ka, ja gala labuma guvēji darbojas kādā no iepriekš minētajām regulās noteiktajām neatbalstāmajām nozarēm, atbalstu tiem var piešķirt tikai tad, ja tiek skaidri nodalītas atbalstāmās darbības un finanšu plūsmas, nodrošinot to, ka neatbalstāmās nozares negūst labumu no piešķirtā atbalsta.

Norādām, ka atšķirībā no 2007.-2013.gada plānošanas perioda, kad apmācību programmai netika noteiktas atbalstāmās nozares, bet izvirzītas neatbalstāmās nozares, tad 2014.-2020.gada plānošanas perioda programmā (1.2.2.1.pasākums) ir piemērota pretējā prakse. Ņemot vērā to, ka Komisijas regulu Nr.651/2014 un Nr.1407/2013 normas tiek pilnībā pārņemtas, tad atsevišķi kā pielikums tās netiek noteiktas, lai nedublētu informāciju.

Papildus norādām, ka projekta iesniedzējam ir jāpārliecinās par gala labuma guvēja darbības nozari. Norādām, ka informācija par gala labuma guvēja darbības nozari var tikt iegūta gan no paša gala labuma guvēja publicētās informācijas (piemēram, mājaslapas, preses relīzēm), gan arī no konkrētā komersanta darbības pārskatiem. Papildus norādām, ka lēmumam par atbalsta piešķiršanu jābūt izsekojamam un pamatotam, tādēļ aicinām projekta iesniedzējus saglabāt dokumentāciju, kas apliecina gala labuma guvēja darbības nozares izvērtējumu.

# Vai būs attiecināmas projekta vadības  (tiešās attiecināmās izmaksas – personāla atalgojuma izmaksas) izmaksas Biedrības darbiniekam, ja ir noslēgts ārpakalpojuma līgums par projekta vadību, bet darba uzdevumi atšķiras?

# Atbilde: Norādām, ka MK noteikumu 25.punkts paredz projekta vadības īstenošanu divos veidos:

# Biedrības darbinieks, kurš nodrošina projekta vadību;

# Ārpakalpojuma veidā uz uzņēmuma vai pakalpojuma līguma pamata piesaistīts projekta vadītājs.

# Ja projekta vadību nodrošina biedrības darbinieks, t.i. šī darbinieka izmaksas ir tieši attiecināmas šī projekta ietvaros. Šajā gadījumā arī atbalsts, kas tiek sniegts, tiek uzskaitīts kā valsts atbalsts biedrībai un tiek sniegts kā *de minimis* atbalsts.

# Ja projekta vadība tiek nodrošināta ārpakalpojuma veidā, tad tās personāla izmaksas ir uzskatāmas par netiešajām attiecināmajām izmaksām (atbilstoši MK noteikumu 23.1.2.2.apakšpunktā noteiktajam). Šajā gadījumā tas netiek uzskatīts par valsts atbalstu biedrībai.

# Gadījumā, ja ir plānots apvienot projekta vadību, piemēram, projekta vadītājs kā ārpakalpojums tiek iepirkts atbilstoši normatīvajiem aktiem iepirkumu procedūras jomā, un papildus tam projekta vadībā tiek iesaistīti papildus personas, kas ir biedrības darbinieki, tad abas pozīcijas ir skaidri nodalāmas budžetā un finanšu plūsmā projektu iesniedzot un pēc tam iesniedzot maksājumu pieprasījumus.

# Norādām, ka jebkurā gadījumā tiešo un netiešo izmaksu summa projekta vadībai, atbilstoši MK noteikumu 23.1.2.apakšpunktam, nedrīkst pārsniegt 3000 *euro* mēnesī.

# Ja projekta vadība (tiešās attiecināmās izmaksas – personāla atalgojuma izmaksas) paredzēts nodrošināt kā ārpakalpojumu, vai ārpakalpojuma sniedzēja atlase jāveic līdz projekta iesniegšanai Sadarbības iestādē? Ja nē, tad kāda informācija jāsniedz par projekta vadītājiem kopā ar projekta iesniegumu?

**Atbilde:** Projekta iesniedzējam projekta iesnieguma 2.1.punktā jāpamato, kāpēc projekta vadības pakalpojumu izvēlējās kā ārpakalpojumu, jānorāda galvenās pieredzes un kvalifikācijas prasības projekta vadītājam, kā arī jānorāda, ka, piemēram, izsludināts iepirkums. Nav nosacījuma, ka līgumam jābūt noslēgtam uz projekta iesnieguma iesniegšanas brīdi.

Ņemot vērā to, ka iepirkuma procedūra varētu arī nebūt izsludināta vai noslēgusies attiecībā uz projekta vadības ārpakalpojumu, līdz ar projekta iesniegumu var neiesniegt aizpildītu CV formu, kas ir pievienota atlases nolikumam kā 1.pielikums.

# Saskaņā ar SAM MK noteikumu 23.1.2.punktu norādītas projekta vadības tiešās un netiešās attiecināmās izmaksas. Ņemot vērā, ka  projekta vadības tiešo un netiešo attiecināmo izmaksu preču un pakalpojumu piegādātāji ir ar atšķirīgu saturu, materiāli-tehnisko nodrošinājumu un piegādātāju loku, vai ir jāveic iepirkuma procedūra (saskaņā ar MK noteikumiemNr.299, ja iepirkuma priekšmeta paredzamā līgumcena ir virs 70 000 EUR), ja tiešās attiecināmās izmaksas ir plānotas mazākas par 70 000 EUR un netiešās izmaksas ir plānotas mazākas par 70 000 EUR, taču abas kopā varētu pārsniedz 70 000 EUR?

**Atbilde:** Projekta vadību var iepirkt kā ārpakalpojumu gan kopumā, iepirkuma specifikācijā definējot, kas iekļauts cenā, gan atsevišķi tikai projekta vadītāja pakalpojumu (darba samaksa), attiecīgi formulējot prasības, šādā gadījumā biedrība var nodrošināt savas telpas u.c. resursus.

1. Ja kādā no apmācību jomām (ar atšķirīgu piegādātāju loku, piemēram „Datorika”) plānotais attiecināmo izmaksu apjoms ir mazāks par 70 000 EUR, vai ir jāveic iepirkumu procedūra kā par iepirkuma priekšmetu, kura paredzamā līgumcena ir virs 70 000 EUR?

**Atbilde:** Ja plānotais attiecināmo izmaksu apjoms par konkrētu iepirkuma priekšmetu ir mazāks par 70 000 EUR, tad nav jāveic iepirkuma procedūra kā par iepirkuma priekšmetu, kura paredzamā līgumcena ir virs 70 000 EUR. Bet jāvērtē konkrēta apmācību joma un konkrēta situācija, lai noteiktu, vai piegādātāju loks ir atšķirīgs.

# Kādā kārtībā jāveic pārbaudes dokumentēšana un kādi avoti ir jāpārbauda, lai gūtu pietiekamu pārliecību par MK not.20.3.punkta prasību izpildi?

# Atbilde: Jāpārbauda, vai ir licence konkrētu apmācību sniegšanai, jāpārliecinās par apmācību sniedzēju iepriekšējo pieredzi, jāizvērtē apmācību kursu saturu, dokumentēšanu veicot izsekojamā brīvā formā.

1. Vai obligāti nepieciešama bankas garantija, lai Projekta iesniedzējs saņemtu avansa maksājumu? Ja nē, tad kāda ir avansa saņemšanas kārtība un nepieciešamie dokumenti? Kā un kādiem maksājumiem projekta iesniedzējs varēs saņemt avansu? Kā paredzēts izmaksāt avansu?

**Atbilde:** Avansa saņemšanas kārtība un apjoms noteikti līguma par projekta īstenošanu projektā un 2015.gada 17.marta Ministru kabineta noteikumos Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” (turpmāk – MK noteikumi Nr.130). Ņemot vērā to, ka SAM MK noteikumos nav noteikts, ka avanss tiek piešķirts atbilstoši regulas 1303/2013 131.panta 4.punktam, tad nav jābūt bankas garantijai, jo tas nebūs deklarējamais avanss, t.i., CFLA to neiekļaus izdevumu deklarācijā iesniegšanai Eiropas Komisijai.

Finansējuma saņēmējs varēs pieprasīt avansu līdz 35% (SAM MK noteikumu 34.punkts), ievērojot MK noteikumu Nr.130 13.punkta nosacījumus  - atlīdzībai vai iepirkuma līgumu nodrošināšanai.

Finansējuma saņēmējam pirms iesniegt CFLA avansa maksājuma pieprasījumu būs jāatver vai nu konts Valsts kasē, vai nu darījuma konts, noslēdzot trīs pušu darījuma konta līgumu (finansējuma saņēmējs, komercbanka, CFLA), vai no atverot kontu komercbankā un saņemt šīs bankas garantiju (SAM MKN Nr.617 35.punkts). Tas ir paša finansējuma saņēmēja ziņā.

Avansa maksājumu CFLA izmaksās pēc avansa maksājuma pieprasījuma pārbaudes, izvērtējot iesniegto pieprasījumu, pamatojošos dokumentus un citu informāciju (atlīdzības aprēķins, iepirkuma līgums/i, iepirkumu plāns, projekta īstenošanas grafiks, vai būs iespējams apgūt avansu 6 mēnešu laikā (MKN Nr.130 29.punkts) u.c.).

# Vai apmācību jomas „214 Dizains” apakšjomas „214 01 Datordizains” ietvaros var organizēt apmācību kursus datordizaina programmatūras lietotājiem?

**Atbilde:** Jā.

# Vai apmācību jomas „840 04 Starptautisko pārvadājumu organizēšana” ietvaros var organizēt apmācību kursus viesnīcām, SPA u.c. tūrsima uzņēmumiem par tēmu „Starptautisko pārvadājumu organizēšana”, kas ietvertu sevī apmācības par starptautisko pārvadājumu organizēšanas sistēmām, organizēšanas principiem, klientu klasifikāciju, pasažieru pārvadājumu kvalitāti, u.c.?

**Atbilde:** Apmācības, atbilstoši MK noteikumu 2.pielikumam, kas ir 722 Veselības aprūpes pakalpojumi, 811 Viesnīcu un restorānu pakalpojumi un 840 04 Starptautisko pārvadājumu organizācija, ir atbalstāmas tikai tad, ja tās tiek nodrošinātas ar medicīnas vai veselības tūrisma specifiku, jo ir nepieciešams nodrošināt atbilstību viedās specializācijas stratēģijai un tajās noteiktajām prioritārajām jomām.

Precīzāka informācija tiks sniegta pēc Izglītības un zinātnes ministrijas viedokļa saņemšanas.

# Vai apmācību jomas „811 Viesnīcu un restorānu pakalpojumi” ietvaros var organizēt apmācību kursus par veselības tūrisma organizēšanas procesu, kas ietvertu sevī apmācības par veselības tūrisma pakalpojumu izstrādi, klientu apkalpošanas specifika veselības tūrisma jomā, u.c.?

**Atbilde:** Apmācības, atbilstoši MK noteikumu 2.pielikumam, kas ir 722 Veselības aprūpes pakalpojumi, 811 Viesnīcu un restorānu pakalpojumi un 840 04 Starptautisko pārvadājumu organizācija, ir atbalstāmas tikai tad, ja tās tiek nodrošinātas ar medicīnas vai veselības tūrisma specifiku, jo ir nepieciešams nodrošināt atbilstību viedās specializācijas stratēģijai un tajās noteiktajām prioritārajām jomām.

# Vai restorānu un viesnīcu ēdināšanas bloka darbiniekiem ir atbalstāmas apmācības apmācību kursos no pārtikas ražošanas jomas (541 klasifikācijas joma)?

**Atbilde:** Jā.

# Projekta pieteikuma veidlapas 1.2.sadaļā prasīts norādīt mērķi, kura sasniegšana ir pārbaudāma. (Saskaņā ar projekta būtību pārbaudāmi ir vienīgi – iesaistīto komersantu un apmācāmo darbinieku skaits). Lūdzam precizēt, kas būtu iespējamie mērķa formulējumi?

**Atbilde:** Piemēram, nodrošināt apmācības “X” nozarē nodarbinātajiem, lai sekmētu tehnoloģisko inovāciju ieviešanu un darbaspēka produktivitātes paaugstināšanu. Pārbaudāms šajā gadījumā nozīmē arī to, ka 1.2.sadaļā sniegtā informācija īsā un kodolīgā veidā atspoguļo 1.3. un 1.4.sadaļās izvērsti sniegto informāciju.

# Kā notiks jaunu projekta partneru (gala labuma saņēmēju - komersantu) pievienošana projektam?

**Atbilde:** Gala labuma saņēmēji šajos projektos nav paredzēti kā sadarbības partneri, kas tiek norādīti projekta iesniegumā, tāpēc projektā grozījumi nebūs nepieciešami. Juridisko attiecību forma ar gala labuma guvējiem ir finansējuma saņēmēja ziņā. Līguma 2.1.17.apakšpunktā noteikts pienākums par lēmumu izsniegšanu Gala saņēmējiem par valsts atbalsts piešķiršanu. Iesaistot gala labuma guvēju projektā, būtu nepieciešams vienoties par gala labuma guvēja pienākumiem un saistībām projektā, kā arī finansējuma saņēmēja un gala labuma guvēja rīcību gadījumā, ja gala labuma guvējs neizpilda savas saistības projektā.

# Vai projekta iesnieguma veidlapas 1.5.sadaļā norādītie rezultatīvie radītāji varēs tikt precizēti vairākkārtīgi projekta īstenošanas laikā (ievērojot, ka projekta laikā situācija mainīsies ārēju, no projekta iesniedzēja neatkarīgu, apstākļu dēļ. Piemēram, daļa sākotnēji aptaujāto komersantu mainīs savus apmācību mērķus vai atteiksies īstenot kādas apmācības un būs jāiesaista jauni partneri, kuriem būs citas vajadzības)?

**Atbilde:** Veidlapas 1.5.sadaļā norādītā informācija varēs tikt precizēta vairākkārtīgi projekta īstenošanas laikā, bet 1.6.sadaļā norādītie kopējie projekta iznākuma rādītāji (iesaistīto komersantu un apmācīto nodarbināto skaits) gan būs jāsasniedz plānotajā apmērā, par nesasniegšanu iespējamas finanšu korekcijas.

Attiecībā uz kopējiem projekta iznākuma rādītājiem ir jāievēro arī MK noteikumu 49.punktā noteiktais attiecībā uz to, ka, ja projekta faktiski apgūtais finansējuma apjoms pēc noslēguma pārskata apstiprināšanas ir mazāks nekā sākotnēji paredzētais, nodrošina, lai faktiski sasniegtie rādītāji (komersantu skaits un apmācīto darbinieku skaits) nebūtu mazāki par projekta iesniegumā plānotajiem rādītājiem, kas koriģēti atbilstoši faktiskajai apguvei.

# Vai līgumā starp CFLA un Biedrību (Projekta iesniedzēju) būs paredzēts mehānisms kā CFLA atgūst nepamatoti izmaksāto ERAF finansējumu nepastarpināti no gala labuma saņēmējiem, piemēram, iestājoties maksātnespējai vai gadījumos, kad Biedrībai nav normatīvo aktu ietvaros iespēju pārliecināties par gala labuma saņēmēja sniegtās informācijas patiesumu?

**Atbilde:** Nē, līgumā starp CFLA un Biedrību nebūs šāda mehānisma. CFLA nevēršas pret gala labuma guvējiem, visas korekcijas, kas tiks piemērotas, attieksies uz finansējuma saņēmēju. To var paredzēt Biedrība savā līgumā ar gala labuma saņēmēju.

# Kādi izņēmumi ir iespējami, ja apmācības ir nepieciešamas tekošajā mēnesī, taču tās nav tikušas iekļautas mācību plānā, kurš jāiesniedz līdz iepriekšējā mēneša 25.datumam? Piemēram, iepirkuma procedūra ir noslēgusies 28.datumā, bet sanāk, ka apmācības nevar notikt vismaz ilgāk par 1 mēnesi.

**Atbilde:** Operatīvi (šajā gadījumā uzreiz pēc iepirkuma procedūras noslēgšanās) ziņojot par izmaiņām un saskaņojot tās ar CFLA, izmaiņas mēneša mācību plānā var tikt pieļautas.

# Kāds ir nodarbinātas personas statusa definējums – kas tiks uzskatīta par nodarbinātu personu gala labuma saņēmēja uzņēmumā?

**Atbilde:** Par nodarbināto tiek uzskatīta persona, kas ir stājusies darba tiesiskajās attiecībās ar darba devēju, kas ir komersants, kurš šo noteikumu ietvaros ir atbalsta saņēmējs.

# Kā tiks nodrošināta pārbaude par apmācāmo nodarbinātības faktu pie konkrētajiem gala labuma saņēmējiem?

**Atbilde:** Izlases veidā CFLA atbildīgajiem darbiniekiem ierodoties apmācību norises vietās. Par katrām apmācībām būs jāiesniedz darbinieku reģistrācijas saraksts.

# Vai Projekta iesniedzējam – Biedrībai projekta īstenošana tiks klasificēta kā Biedrības saimnieciskā darbība? Kāds ir ES Struktūrfondu projekta statuss Biedrībām no Valsts ieņēmumu dienesta puses?

# Atbilde: Norādām, ka Valsts ieņēmumu dienests Eiropas Savienības fondu finansējuma saņēmēju nedefinē kā konkrētu nodokļu maksātāja statusu, kam piešķirts konkrēts nodokļu slogs. Norādām, ka Valsts ieņēmumu dienesta kompetencē ietilpst nodokļu maksātāju uzraudzība, tai skaitā saimnieciskās darbības veicēju uzraudzība. Eiropas Savienības fondu vadībā iesaistītās institūcijas nevar prezumēt vai biedrība, īstenojot projektu, veiks saimniecisko darbību vai īstenos tikai biedrības pamatfunkcijas bez saimnieciskās darbības pazīmēm. Minētā statusa konstatēšana ir atkarīga no projektā plānotām darbībām un ietilpst Valsts ieņēmumu dienesta kompetencē.

Par projekta pieteikuma sagatavošanu:

1. Projekta 1.5.sadaļa – vai plānotās darbības var būt divas: 1) Apmācību organizēšana (atsevišķi neizdalot katru plānoto apmācību jomu atbilstoši SAM MK 2.pielikumam, tikai aprakstā uzskaitot) un 2) Projekta vadība.

**Atbilde:** Nav obligāta nosacījuma atsevišķi izdalīt apmācību jomas. Jā, var būt 2 darbības.

1. Projekta 1.6.1. sadaļa – kas būtu norādāms kolonā ‘gads’? Vai rādītājs ‘Personas, kas saņēmušas nefinansiālu atbalstu’ ir domāts darbinieki, kuri piedalījušies mācībās?

**Atbilde:** Šajā gadījumā kolonnā “Gads” jānorāda 2018.g.31.dec. Jā, “Personas, kas saņēmušas nefinansiālu atbalstu” ir nodarbinātie, kas piedalījušies apmācībās. Vēlamies vērst uzmanību, ka šajā rādītājā tiek iekļautas unikālās vērtības, t.i. unikālās personas, kas piedalījušās apmācībās.

1. Projekta pielikums ‘Projekta vadībā iesaistītās personas dzīves gaitas apraksts (CV)’ – projekta vadībā iesaistīto personu atlasei tiek plānots veikt iepirkuma procedūru. Iepirkuma procedūra nebūs veikta vai nebūs noslēgusies līdz Projekta iesniegšanai (līdz 24.03.2016.), tad šis pielikums nav jāpievieno? Šī CV forma jāievēro arī iepirkuma veikšanas gadījumā vai iepirkuma gadījumā Finansējuma saņēmējs var mainīt/ papildināt piedāvāto CV formu?

**Atbilde:** Piedāvātā CV forma nav obligāti jāievēro iepirkuma dokumentācijas izstrādē. Projekta iesniedzējam projekta iesnieguma 2.1.punktā jāpamato, kāpēc projekta vadības pakalpojumu izvēlējās kā ārpakalpojumu, jānorāda galvenās pieredzes un kvalifikācijas prasības projekta vadītājam, kā arī jānorāda, ka, piemēram, izsludināts iepirkums. Nav nosacījuma, ka līgumam jābūt noslēgtam uz projekta iesnieguma iesniegšanas brīdi, tāpēc šādā gadījumā CV var nepievienot, iesniedzot projekta iesniegumu.

1. Lūdzam apstiprināt, ka Projekta pieteikumā nav un līdz tā iesniegšanas termiņam tajā netiks papildus iekļauts 3.2.punkts, 4. un 6.sadaļa (esošajā redakcijā numerācija nav pēc kārtas).

**Atbilde:** Projekta iesnieguma veidlapa ir veidota, pielāgojot 2014.gada 16.decembra MK noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” (turpmāk – MK noteikumi Nr.784) 1.pielikumā esošo veidlapu, nemainot sadaļu un punktu numerāciju. Līdz iesniegšanas termiņam papildus sadaļas un punkti (t.sk. 3.2.punkts, 4. un 6.sadaļa) projekta iesnieguma veidlapā netiks iekļauti.

1. Projekta 2.3.sadaļa – ja Projekta īstenošanu plānots uzsākt pēc tā iesniegšanas CFLA, tad arī 2016.gada martu jāieskaita īstenošanas ilgumā vai skaitīšana jāsāk ar 2016.gada aprīli?!

**Atbilde:** Eiropas Savienības(ES) fondu 2014.-2020.g. plānošanas perioda projektos vienoti par projekta īstenošanas sākuma datumu tiek uzskatīts līguma par projekta īstenošanu parakstīšanas laiks, jo ar šo brīdi projektam tiek apstiprināts ES fondu atbalsts, uz ko ietverta norāde projekta iesnieguma veidlapas 2.3.punktā, kā arī veidlapas aizpildīšanas metodikā uz šo jautājumu esam vērsuši uzmanību. Ja darbības plānots uzsākt pēc projekta iesniegšanas, bet pirms līguma noslēgšanas, tad šāda informācija jānorāda projektā (1.1., 1.5.punktos) un laika grafikā (projekta iesnieguma 1.pielikums) pirms līguma noslēgšanas uzsāktās darbības jāatzīmē ar “P”, pēc līguma noslēgšanas plānotās darbības atzīmē ar “X”. Indikatīvi līgumu slēgšana par projektu īstenošanu tiek plānota 2016.gada jūnijā/jūlijā. Projekta īstenošanas ilgums varēs tikt precizēts atbilstoši faktiskajai situācijai, kad tiks noslēgts līgums par projekta īstenošanu, svarīgākais gatavojot projekta iesniegumu ir nodrošināt visā projekta iesniegumā saskaņotu informāciju par plānoto projekta īstenošanas ilgumu.

Par īstenošanu:

1. Par atbalsta intensitāti Lielajiem uzņēmumiem, kuri ir saistītie. Kā noteikt piemērojamo atbalsta intensitāti šādā gadījumā: SIA “X” ir lielais uzņēmums, kuram 2014.gadā, nav peļņa virs 5 milj., tā tad būtu piemērojama 50% intensitāte, bet SIA “X” 97% daļas pieder AS “Y”, kuram 2014.gadā peļņa pēc nodokļu nomaksas sastāda 11 milj., tā tad AS “Y” piemērojama būtu intensitāte 30%. Vai šajā gadījumā SIA “X” vērtējams atsevišķi no AS “Y” un tam piemērojama atbalsta intensitāte 50%?

**Atbilde:** SIA “X” un AS “Y” ir saistītie uzņēmumi. Ministru kabineta noteikumu Nr.617 44. un 45. punktā tiek paredzēts, ka komersanta atbilstību sīkajam (mikro), mazajam, vidējam vai lielajam komersantam nosaka saskaņā ar Komisijas regulas Nr. 651/2014 1.pielikumā noteikto uzņēmuma definīciju. Komisijas regulas Nr. 651/2014 1.pielikuma 3.panta 3.punktā tiek noteikts, ka “saistīti uzņēmumi” ir vairākos gadījumos, tai skaitā, ja vienam uzņēmumam ir akcionāru vai dalībnieku balsstiesību vairākums citā uzņēmumā. Šis gadījums attiecas uz SIA “X” un AS “Y”. Pieļaujamā finansējuma intensitāte SIA “X” un AS “Y” ir 30%, jo abi komersanti atbilst lielā uzņēmuma statusam, un abi komersanti ir saistīti uzņēmumi, tādēļ abiem uzņēmumiem tiek piemērota vienāda finansējuma intensitāte.

1. Iepirkuma procedūru paredzēts veikt visiem mācību kursiem. Iepriekšējā pieredzē ar LIAA iepirkuma nolikums bija jāsaskaņo pirms izsludināšanas, tikai tad varēja izsludināt iepirkumu, tad bija jāsaskaņo iepirkuma dokumentācija un tikai tad varēja uzsākt mācību īstenošanu. Vai pareizi saprotam, ka šoreiz iepirkuma nolikums un iepirkuma dokumentācija nav jāskaņo ar CFLA? Asociācija bez saskaņošanas veic iepirkumu un uzsāk kursu īstenošanu? Iepirkuma dokumentāciju CFLA skatīsies kopā ar Maksājuma pieprasījumu?

**Atbilde:** Informācija par iepirkumu veikšanu un pārbaudēm norādīta līguma par projekta īstenošanu projekta 6.sadaļā. Nav prasība iepirkuma nolikumu saskaņot pirms izsludināšanas. Iepirkuma dokumentācija tiks skatīta gan izlases veida pirmspārbaudēs, gan kopā ar maksājuma pieprasījumu.

1. SAM MK 40.punkts nosaka, ka tās projekta vadības izmaksas, kurām veikta iepirkuma procedūra nav uzskatāmas par de minimis atbalstu. Vai tas nozīmē, ka mēs pēc saviem ieskatiem varam par dažām projekta vadības izmaksām veikt iepirkumu (piemēram, personāla atalgojums, grāmatvedības pakalpojums, par datu uzkrāšanu un komersantu datu pārbaudi saistītās izmaksas) un tas nebūs uzskatāms par de minimis  atbalstu, savukārt dažām projekta vadības izmaksām (apsaimniekošana, pasta izdevumi, kancelejas izdevumi) varam neveikt iepirkumu un šīs izmaksas uzskaitīt kā de minimis atbalstu?

**Atbilde:** Jā, daļa no projekta vadības var būt kā ārpakalpojums, ko neuzskaitīs kā de minimis, bet daļa, ko uzskaitīs kā de minimis, ievērojot kopējo limitu 3000 *euro* mēnesī un to, ka izmaksām un to aprēķiniem jābūt pārbaudāmiem.

1. Projekta īstenošanu plānojam uzsākt pēc Projekta iesniegšana CFLA un pirmās mācības varētu notikt jau š.g. aprīlī. Lai uzsāktu atbalstāmās darbības pēc Projekta iesniegšanas, vai ir atļauts iepirkuma procedūras šī Projekta ietvaros veikt jau tagad – pirms projekta iesniegšanas CFLA?

**Atbilde:** Jā, ir atļauts uzsākt iepirkuma procedūras.

1. Vai ir kādas sankcijas, gadījumā, kad Projekta noslēgumā nav izmantots viss plānotais finansējums, bet Projekta mērķis ir sasniegts un ir sasniegti visi atlases kritēriji, par kuriem tika piešķirti punkti Projekta vērtēšanā?

**Atbilde:** Nav paredzētas sankcijas šādā gadījumā.

1. Vēlamies precizēt SAM MK 21.2. punktā noteiktās mācības, kurām nepiešķir finansējumu – mācības, lai nodrošinātu atbilstību valsts obligātajiem standartiem attiecībā uz mācībām.  Vai variet sniegt kādus tipiskākos piemērus šāda veida mācībām?!

**Atbilde:** Konkrētā prasība izriet no Komisijas regulas Nr.651/2014 31.panta 2.punkta un attiecās uz visām mācībām, kuras ir noteiktas kā obligāts standarts, lai veiktu darba pienākumus. Šādas mācības ir nepieciešamas gan pārtikas, medicīnas, gan bīstamo iekārtu jomā u.c., kurās ir specifiski apmācību standarti un regulāri ir nepieciešama apmācību īstenošana, piemēram, darba drošības jautājumos.

Lai precīzi skaidrotu Eiropas Komisijas regulas interpretāciju, esam nosūtījuši informācijas pieprasījumu Finanšu ministrijai.

1. Par mācību norisi  -  kādi dokumenti tiks prasīti kā izmaksu apliecinošie par mācību norisi? Vai pietiekoši būs ar līgumu, pieņemšanas-nodošanas aktu un rēķinu? Iepriekšējā pieredzē ar LIAA kā apliecinājums mācību norisei bija apmeklējuma reģistrācijas saraksti, fotogrāfijas no mācību norises vietas ar vizuālo identitāti, mācību materiālu titullapas.

**Atbilde:** Iesniedzamie dokumenti būs iepirkuma dokumentācija (ja attiecināms), līgums, rēķins, PN akts, maksājuma veikšanu apliecinošs dokuments (konta izraksts), apmācību dalībnieku reģistrācijas saraksti, apmācību darba kārtība, bet fotogrāfijas no norises vietas nav plānots prasīt.

1. Par vizuālo identitāti. Vai vizuālās identitātes prasības (plāksne birojā, info par Projektu mājas lapā) attiecas tikai uz Finansējuma saņēmēju un tā nav obligāta uzņēmumiem, kuri piedalās Projektā? Iepriekšējā pieredzē ar LIAA tika prasīts arī uzņēmumiem ievērot vizuālās identitātes izvietošanu - ievietot info par Projektu uzņēmuma mājas lapā, izvietot vizuālās identitātes plāksni birojā un iesniegt par to foto, kā arī mācību norises vietā bija jānodrošina vizuālās identitātes plāksne un par to jāiesniedz foto.

**Atbilde:** Finansējuma saņēmējs un apmācību organizētāji nodrošina obligātās publicitātes prasības (vizuālā identitāte uz materiāliem, kā arī informatīvais plakāts projekta īstenošanas laikā un informācija mājas lapā - saskaņā ar Eiropas Savienības fondu 2014.-2020. gada plānošanas perioda publicitātes vadlīnijas Eiropas Savienības fondu finansējuma saņēmējiem 4.1.2.sadaļā noteikto). Pašiem komersantiem, kuru darbinieki tiek apmācīti, nav jānodrošina ES fondu publicitāte.

Par Līgumu par projekta īstenošanu

1. Vēlamies iepazīties ar Izdevumus pamatojošo dokumentu sarakstu, Veidlapu ‘Semināru/mācību/citu pasākumu grafiks” un Maksājuma pieprasījumu (kas minēts Līgumā par projekta īstenošanu). Kur šie dokumenti ir skatāmi CFLA mājas lapā?

**Atbilde:** Maksājuma pieprasījuma veidlapa ir pielikumā 2015.gada 10.februāra noteikumiem Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā”. Izdevumus pamatojošie dokumenti būs: iepirkuma dokumentācija (ja attiecināms), līgums, rēķins, PN akts, maksājuma veikšanu apliecinošs dokuments (konta izraksts), apmācību dalībnieku reģistrācijas saraksti, apmācību darba kārtība. Detalizēta saraksta veidā informācija tiks ievietota CFLA mājas lapā, šobrīd tajā pieejami šāda veida saraksti par citiem ES fondu projektiem, būtiskas atšķirības pamatojošo dokumentu sarakstā nav paredzētas. Semināru/mācību/citu pasākumu grafikā būs jānorāda plānotā apmācību tēma un norises vieta. Arī šī forma tiks ievietota CFLA mājas lapā.

1. Vēlamies precizēt Līguma 4.1.punktā noteikto pienākumu netiešo izmaksu atsevišķai uzskaitei. Saskaņā ar SAM MK 23.punktu netiešās izmaksas ir  23.1.2.2.punktā norādītās projekta vadības izmaksas un 23.2.punktā norādītās izmaksas, kas ietver mācību materiālu izmaksas, telpu un iekārtu nomas izmaksas, izmaksas, kas saistītas ar apmācību vajadzību noteikšanu un zināšanu līmeņa testēšanu, sertifikācijas un eksaminācijas izmaksas, tulku un tulkotāju izmaksas. Tā kā apmācību izmaksas veido gan tiešās izmaksas (pasniedzēja darba samaksa), gan netiešās izmaksas (23.1.2.2.punkts), ir viens rēķins no apmācību sniedzēja par kursa kopējo summu. Vai tas nozīmē, ka grāmatvedībai šī rēķina summa uzskaitei Projektam nodalītajos kontos būs vēl jādala daļās un atsevišķi jāiegrāmato summas daļa par pasniedzēja algu un atsevišķi jāiegrāmato summas daļa par netiešajām izmaksām?

**Atbilde:** Līguma standartformā ir pienākums netiešo izmaksu atsevišķai uzskaitei, slēdzot līgumu ar konkrētu finansējuma saņēmēju šis jautājums tiks precizēts. 1.2.2.1.pasākuma ietvaros nav paredzētas netiešās izmaksas kā vienkāršoto izmaksu veids, kas tiek maksātas saskaņā ar vienoto izmaksu likmi, tāpēc uz finansējuma saņēmējiem neattiecas pienākums par atsevišķo uzskaiti attiecībā uz SAM MK noteikumu 23.1.2.2. un 23.2.apakšpunktos norādītajām izmaksām.

1. Vēlamies lūgt komentāru par Līguma 6.6.punktā noteikto, ka FS jānodrošina un jāspēj dokumentāli pierādīt, ka attiecīgais darbinieks nav bijis iesaistīts iepirkuma izstrādāšanā. Vai kā pietiekams apliecinājums būtu uzskatāms parakstīts iepirkuma nolikums, kuru paraksta tā izstrādātāji, tādejādi būtu redzams, kuri darbinieki vai piesaistītie speciālisti ir darbojušies iepirkuma izstrādē?

**Atbilde:** Jā, minētais tiks uzskatīts par pietiekamu apliecinājumu.

1. Vēlamies lūgt komentāru par Līguma 2.1.17.punktu, kas paredz lēmumu izsniegšanu Gala labuma saņēmējiem par valsts atbalsta piešķiršanu. Plānojam kā iepriekš turpināt vienošanos/ līgumu slēgšanu ar katru uzņēmumu par tiem plānotajām konkrētajām mācībām, kas ietver visus SAM MK punktus 2.1.17.1.-2.1.17.4., jāpapildina tikai ar 2.1.17.5.punktu. Vai šādas abpusēji parakstītās vienošanās varētu būt pielīdzināmas 2.1.17.punkta lēmumiem, tādejādi izvairoties no informācijas dublēšanas vairākos dokumentos ar dažādiem nosaukumiem.  Kā arī vēlamies lūgt komentāru par šī punkta mērķi, ko mēs vēlamies ar to nodrošināt vai ko sasniegt ar šādu lēmumu izsniegšanu?

**Atbilde:** Jāņem vērā Komercdarbības atbalsta kontroles likuma 1.panta 2.daļas 1.punkts, kur definēts, ka atbalsta sniedzējs pieņem lēmumu par komercdarbības atbalsta piešķiršanu. Līgums ar gala labuma guvēju ir iespējams tikai, pamatojoties uz lēmumu par valsts atbalsta piešķiršanu gala saņēmējiem. Atbalsta sniedzējs pieņem lēmumu tikai tad, ja ir izvērtēts, vai tiek ievērotas Ministru kabineta noteikumos par SAM pasākuma īstenošanu noteiktās prasības par valsts atbalsta piešķiršanu. 2007.-2013.gada plānošanas periodā finansējuma saņēmējs iesniedza dokumentus grozījumu veikšanai līgumā ar LIAA. LIAA veica valsts atbalsta jautājumu pārbaudi un apstiprināja grozījumus projektā, iekļaujot attiecīgo gala labuma guvēju kā projekta sadarbības partneri. 2014.-2020.gada plānošanas periodā finansējuma saņēmējs ir valsts atbalsta sniedzējs, tāpēc finansējuma saņēmējs pats pārliecinās par valsts atbalsta nosacījumu izpildi, pats pieņem lēmumu un noslēdz līgumu ar gala labuma guvēju. 2014.-2020.gada plānošanas periodā gala labuma guvēji nav projekta sadarbības partneri, kā tas bija 2007.-2013.gada plānošanas periodā, tāpēc finansējuma saņēmējam ir pienākums (Līguma 2.1.17.punkts) izvērtēt, vai tiek ievēroti visi nosacījumi, lai piešķirtu valsts atbalstu.

1. Padomes 1999.gada 17.decembra Regula (EK) Nr. 104/2000 par zivsaimniecības un akvakultūras produktu tirgu kopīgo organizāciju (OV L 17, 21.1.2000., 22.lpp) [↑](#footnote-ref-1)
2. Eiropas Parlamenta un Padomes 2013.gada 11.decembra Regula (ES) Nr. 1379/2013 par zvejas un akvakultūras produktu tirgu kopīgu organizāciju un ar ko groza Padomes Regulas (EK) Nr.1184/2006 un (EK) Nr.1224/2009 un atceļ Padomes Regulas (EK) Nr.104/2000, izņemot atbalstu mācībām, atbalstu MVU piekļuvei finansējumam, atbalstu pētniecības un attīstības jomā, inovāciju atbalstu MVU un atbalstu nelabvēlīgākā situācijā esošiem darba ņēmējiem un strādājošām personām ar invaliditāti. [↑](#footnote-ref-2)
3. Izņemot tādu papildu izmaksu kompensēšanu, kas nav transporta izmaksu tālākajā reģionā, kā paredz 15.panta 2.punkta b) apakšpunktā, atbalstu konsultācijām MVU, riska finansējuma atbalstu, atbalstu pētniecībai un attīstībai, inovācijas atbalstu MVU, vides aizsardzības atbalstu, atbalstu mācībām un atbalstu nelabvēlīgākā situācijā esošiem darba ņēmējiem un strādājošām personām ar invaliditāti; [↑](#footnote-ref-3)